**CASA DE ASIGURĂRI DE SĂNĂTATE JUDEŢ CONSTANŢA**

 ***Bd. Mamaia Nr. 57, Constanta – 900590***

#  Tel. 0372/82.59.17; 0372/82.59.26; 0372/82.59.27 / Fax: 0372/82.59.11

 ***Email:*** *medfam@casct.ro*

**ASISTENȚA MEDICALĂ IN CENTRELE DE PERMANENȚĂ - OPIS 2021**

**DOCUMENTE NECESARE PENTRU ÎNCHEIEREA CONTRACTULUI 2021**

Cabinetele de medicină de familie ai căror medici de familie titulari/reprezentanți legali au constituit echipele de gardă ce asigură continuitatea asistenței medicale primare în regim de gardă prin centrele de permanență încheie contracte distincte cu casele de asigurări de sănătate, în baza următoarelor documente:

1. Cerere pentru încheierea contractului cu casa de asigurari de sănătate, titular al cabinetului medical/reprezentant legal, conform model;
2. Convenția de asociere a medicilor de familie pentru asigurarea continuității asistenței medicale primare în regim de gardă, prin centrele de permanență;
3. Autorizație sanitară de funcționare a centrului de permanență eliberata de către Direcția de Sănătate Publică, prin care se confirmă îndeplinirea condițiilor igienico-sanitare prevăzute de lege;
4. Decizia de înființare a centrului de permanență;
5. Cont deschis la Trezoreria statului sau la bancă, potrivit legii;
6. Certificat de membru al CMR pentru fiecare medic care își desfășoară activitatea la furnizor într-o formă prevăzută de lege și care urmează să fie înregistrat în contract și să funcționeze sub incidența acestuia, valabil la data încheierii contractului şi reînnoit pe toată perioada derulării acestuia, document care se eliberează/avizează pe baza dovezii de asigurare de răspundere civilă în domeniul medical (se va transmite si verso-ul certificatului cu viza anuală);
7. Certificat de membru al OAMGMAMR pentru asistentul medical/sora medicală/moaşa care își desfășoară activitatea la furnizor într-o formă prevăzută de lege, valabil la data încheierii contractului şi reînnoit pe toată perioada derulării contractului, document care se eliberează / avizează și pe baza dovezii de asigurare de răspundere civilă în domeniul medical (se va transmite si verso-ul certificatului cu viza anuală);
8. Copii ale contractelor de muncă sau ale contractelor de prestări de servicii ale personalului medical care participă la asigurarea continuității asistenței medicale primare prin centrele de permanență;

**Notă:**

* **Documentele necesare încheierii contractelor, se transmit NUMAI IN FORMAT ELECTRONIC la adresa de e-mail medfam@casct.ro** **asumate fiecare în parte prin semnătura electronică extinsă/calificata a reprezentantului legal al furnizorului. Reprezentantul legal al furnizorului răspunde de realitatea și exactitatea documentelor necesare încheierii contractelor**.
* **Documentele solicitate în procesul de contractare sau în procesul de evaluare a furnizorului existente la nivelul casei de asigurări de sănătate nu vor mai fi transmise la incheierea contractelor, cu excepția documentelor modificate sau cu perioadă de valabilitate expirată, care se transmit în format electronic cu semnătură electronică extinsă/calificată.**
* **Medicii pentru a intra in relație contractuală cu casa de asigurări de sănătate trebuie să dețină semnătura electronică extinsă/calificată.**